**JELGAVAS VALSTSPILSĒTAS PAŠVALDĪBAS 2024. GADA 28. NOVEMBRA**

**SAISTOŠO NOTEIKUMU NR.24-35**

**“GROZĪJUMS JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS Nr.21-19 “MAZNODROŠINĀTAS MĀJSAIMNIECĪBAS IENĀKUMU SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | * 1. Saistošo noteikumu “Grozījums Jelgavas valstspilsētas pašvaldības 2021. gada 23. septembra saistošajos noteikumos Nr.21-19 “Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā”” (turpmāk – saistošo noteikumu projekts) izstrādāts ar mērķi pagarināt pabalsta sabiedriskā transporta pakalpojuma izmantošanai darbības termiņu par vienu gadu.
	2. Pabalsts sabiedriskā transporta pakalpojuma izmantošanai tiek paredzēts darbspējīgā vecuma personai, kurai ir noteikts trūcīgas vai maznodrošinātas mājsaimniecības statuss ar mērķi uzlabot mājsaimniecības sociālo funkcionēšanu un mobilitāti atklātajā darba tirgū. No 01.01.2024. līdz 30.09.2024. pabalstu sabiedriskā transporta pakalpojuma izmantošanai (maksimālais braucienu skaits mēnesī - 20 bezmaksas braucieni) saņēma 157 darbspējīga vecuma personas, kuras atbilst trūcīgas vai maznodrošinātas mājsaimniecības statusam, par kopējo summu 5501,20 *euro.* Pabalsta sabiedriskā transporta pakalpojuma izmantošanai saņēmējs 2024.gadā izmantojis vidēji 4 braucienus mēnesī.
	3. Pabalsta sabiedriskā transporta pakalpojuma izmantošanai nodrošināšanai 2025. gadā Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) budžetā 2025.gadam ir nepieciešams paredzēt 7344,00 *euro* (180 personas x vidēji 4 braucieni mēnesī x 0,85 *euro* vienas biļetes cena x 12 mēneši kalendārajā gadā).
	4. Saistošie noteikumi piemērojami ar 2024. gada 1. decembri.
 |
| 1. **Fiskālā ietekme uz pašvaldības budžetu**
 | * 1. Saistošo noteikumu īstenošanas fiskālās ietekmes prognoze uz pašvaldības budžetu:

2.1.1. nav ietekmes uz ieņēmumu daļu; 2.1.2. ir ietekme uz izdevumu daļu, jo pagarināts pabalsta sabiedriskā transporta pakalpojuma izmantošanai darbības termiņš uz 12 mēnešiem no 01.01.2025. līdz 31.12.2025., attiecīgi prognozēts, ka 2025. gadā 180 darbspējīga vecuma personas ar trūcīgas un maznodrošinātas mājsaimniecības statusu var pretendēt uz noteikto pabalstu un 2025.gada JSLP budžetā šim mērķim ir nepieciešami līdzekļi par kopējo summu 7344,00 *euro*.* 1. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | * 1. Sociālā ietekme – veicinot darbspējīgā vecuma trūcīgo/maznodrošināto personu mobilitāti, tiek atbalstīta, veicināta un nodrošināta lielāka iespēja integrēties sabiedrībā un atklātajā darba tirgū.
	2. Nav ietekmes uz vidi.
	3. Nav ietekmes uz veselību.
	4. Nav ietekmes uz uzņēmējdarbību.
	5. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 | Neietekmē.  |
| 1. **Ietekme uz pašvaldības funkcijām un cilvēkresursiem**
 | Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildei nav paredzēts izveidot jaunu institūciju. Ir nepieciešama sadarbība ar SIA “Jelgavas autobusu parks” un Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” speciālistiem. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | * 1. Saistošo noteikumu projekts un tam pievienotais paskaidrojuma raksts 28.10.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 11.11.2024.
	2. Par saistošo noteikumu projektu pašvaldība nav saņēmusi viedokļus un priekšlikumus.
 |

Jelgavas valstspilsētas pašvaldības domes priekšsēdētājs A.Rāviņš